# 1. Un cole desinformado

## Glosario

## Monumento

Definición:

  É un edificio ou construción que ten certo valor artístico ou histórico.

Exemplo:

  Na nosa vila hai varios monumentos importantes.

## Revista

Definición:

  Trátase dunha publicación de carácter periódico que contén artigos, reportaxes entre outros. Pode ser de diferentes temáticas, deportiva, literaria e moitas máis.

Exemplo:

  Na escola publican todos os anos unha revista con traballos do alumnado.

# Un cole desinformado

O noso cole e a nosa contorna sonche ben peculiares. Pasan unha morea de cousas pero sempre nos esquecemos delas. Só as coñecemos polo boca a boca. Gustaríanos ter un rexistro fiel de todo o que acontece con información ben contrastada e sobre a que poidamos opinar.

A falta de información de todo o alumnado do centro precisa de solucións. Se o facemos estaremos contribuíndo cos obxectivos 16. Paz, xustiza e institucións sólidas e 11. Cidades e comunidades sostibles dos Obxectivos de Desenvolvemento Sostible ODS 2030. Contribuiriamos entre outras cousas ao acceso público á información. E a concienciar sobre a necesidade do coidado do noso patrimonio cultural.

A falta de información sobre o que pasa no centro e na contorna comeza a pasar factura.

Que tipo de información debería coñecer todo o alumnado?

## Lectura facilitada

O noso cole é peculiar.

A nosa contorna tamén é peculiar.

Pasan unha morea de cousas

pero sempre nos esquecemos delas.

Só as coñecemos polo que fala a xente.

Gustaríanos ter un rexistro

de todo o que acontece.

Con información real.

Queremos opinar sobre o que pasa.

A falta de información

precisa de solucións.

Se o facemos estaremos contribuíndo

co obxectivo 16. Paz, xustiza e institucións sólidas e 11. Cidades e comunidades sostibles dos Obxectivos de Desenvolvemento Sostible

ODS 2030.

Contribuiriamos ao acceso

público á información.

E a concienciar sobre a necesidade

do coidado do noso patrimonio cultural.

A falta de información

comeza a pasar factura.

Que tipo de información

debería coñecer todo o alumnado?

## Audio

audio/mpeg

## Precisas dalgunha idea?

  No cole hai moitas datas importantes e non sabemos porque as celebramos.

.

.

  A nosa escola xa ten moitos anos e gustaríanos saber cando se creou, quen o fixo e moito máis.

.

.

  No cole fanse moitas excursións e nunca sabemos onde foron todas esas persoas, nin como pasaron.

.

.

  Temos varios monumentos na vila ou aldea e pouco sabemos deles.

# Que vas aprender mentres investigas?

Nesta unidade vas aprender a:

1. Recoñecer diferentes tipos de textos orais.
2. Diferenciar algúns tipos de textos escritos.
3. Elaborar os teus propios textos expositivos.
4. A seguir mellorando algúns aspectos da túa escrita grazas a aprender gramática sobre:
   - O adxectivo.
   - Prefixos.
   - Sufixos.
   - Hiatos.

## Lectura facilitada

Nesta unidade vas aprender a:

Recoñecer diferentes tipos de textos orais.

Diferenciar algúns tipos de textos escritos.

Elaborar os teus propios textos expositivos.

A seguir mellorando algúns aspectos

da túa escrita grazas a aprender gramática sobre:

- O adxectivo.

- Prefixos.

- Sufixos.

- Hiatos.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)