# RETO 2. Opinamos sobre as saídas.

# Presentar o reto

Ides empezar a traballar para crear un texto de opinión sobre unha saída da escola. A intención do reto e recadar distintas opinións e informacións para elaborar o voso texto de opinión.

Xa tedes recompilada a información e distintas opinións. A continuación, veredes unha guía para realizar esa investigación paso a paso e organizala.

Logo, o voso texto de opinión integrarase na revista e adaptarase ao formato conxunto de todos os retos.

Estades preparados?

## Lectura facilitada

Ides empezar a traballar

para crear un texto de opinión sobre unha saída da escola.

A intención do reto e recadar distintas opinións e informacións.

Así elaboraredes o voso texto de opinión sobre unha saída escolar.

Xa tedes recompiladas informacións e distintas opinións.

A continuación, veredes unha guía paso a paso.

Esta guía axudaravos a organizar a información.

Estades preparados?

## Audio

audio/mpeg

# Unha guía paso a paso

A continuación, explicaremos paso a paso como debedes realizar o voso reto de escribir un texto de opinión. Preme nas lapelas inferiores para ver un exemplo sobre unha saída escolar á redacción e rotativa do xornal Faro de Vigo. Para realizar este exemplo utilizouse a información que vedes nesta folla de exemplo de recollida de datos.

## O título

Escollede un que vos guste pero non vos preocupedes, porque se pode cambiar ao rematar o documento.

Este é o exemplo de título, sinxelo e descritivo, da saída escolar ao xornal Faro de Vigo.

## A introdución

Neste apartado debedes cubrir unha introdución do tema ocupando un só parágrafo. No exemplo vedes que damos a opinión xa dende o primeiro momento, deixando claro cal é a postura sobre a saída ao Faro de Vigo.

Fixádevos na frase rechamante final onde di "Ás rotativas!". Podedes logo, opcionalmente, facer unha semellante no voso texto para chamar a atención das persoas lectoras.

## A tese

Esta é a opinión central sobre a que se basea o resto do texto e ten que estar ben argumentada. Esta opinión central debedes sacala de toda a información previa que obtivestes na folla de recollida.

Fixádevos que é unha opinión xeral, común a todas as posturas segundo a información recollida. Se tedes vós outra opinión sobre a saída tamén podedes defendela.

## Os argumentos

Podedes organizar todos os argumentos en parágrafos separados pero tamén nun só se son poucos ou curtos.

Aquí os parágrafos corresponden ás opinións argumentadas dos entrevistados: pais e nais, profesorado, dirección e o alumnado.

## A conclusión

Ten que ser moi parecida á introdución pero máis curta se cabe. Recordade outra vez a vosa opinión, serve para deixar claro a postura final.

Decidiuse cambiar o título ao final xa que, está mellor adaptado.

Para redactar o reto debedes ter sempre en conta a vosa folla de recollida de datos. Podedes incluso empregar algunha expresión ou opinión das persoas ás que lle preguntastes. Tamén é importante ter en conta a información recada de Internet e outras fontes utilizadas. Todo iso dará verosimilitude aos argumentos que utilicedes.

## Lectura facilitada

Explicaremos paso a paso

como debedes realizar o voso reto

de escribir un texto de opinión.

Premede nas lapelas inferiores

para ver un exemplo sobre unha saída escolar

á redacción e rotativa do xornal Faro de Vigo.

Para realizar este exemplo

utilizouse a información

que vedes nesta folla de exemplo de recollida de datos.

## O título

Escollede un que vos guste.

Non vos preocupedes porque se pode cambiar

ao rematar o documento.

Este é o exemplo de título, sinxelo e descritivo,

da saída escolar ao xornal Faro de Vigo.

## A introdución

Debedes cubrir unha introdución

do tema ocupando un só parágrafo.

No exemplo vedes que se dá a opinión

xa dende o primeiro momento.

Queda claro cal é a postura sobre a saída ao Faro de Vigo.

Fixádevos na frase rechamante final onde di "Ás rotativas!".

Podedes logo facer unha semellante no voso texto

para chamar a atención das persoas lectoras.

## A tese

É a opinión central sobre a que se basea o resto do texto

e ten que estar ben argumentada.

Esta opinión central debedes sacala

de toda a información previa que obtivestes na folla de recollida.

Fixádevos que é unha opinión xeral.

É común a todas as posturas segundo a información recollida.

Se tedes vós outra opinión sobre a saída tamén podedes defendela.

## Os argumentos

Podedes organizar todos os argumentos en parágrafos separados

Tamén podedes organizalos nun só se son poucos ou curtos.

Aquí os parágrafos corresponden ás opinións argumentadas

das persoas entrevistados: pais e nais, profesorado, dirección e o alumnado.

## A conclusión

Ten que ser moi parecida á introdución pero máis curta se cabe.

Recordade outra vez a vosa opinión.

Serve para deixar claro a postura final.

Decidiuse cambiar o título ao final.

Este título está mellor adaptado.

Para redactar o reto debedes ter sempre en conta

a vosa folla de recollida de datos.

Podedes incluso empregar algunha expresión

ou opinión das persoas ás que lle preguntastes.

Tamén é importante ter en conta

a información recada de Internet e outras fontes utilizadas.

Todo iso dará verosimilitude aos argumentos que utilicedes.

# Resultado final

Chegastes ao final do texto de opinión, dádelle unha revisión a todos os apartados. Uniranse todos os documentos nunha pequena revista e xa tedes o voso reto completado. Parabéns!

## Lectura facilitada

Chegastes ao final do texto de opinión.

Dádelle unha revisión a todos os apartados.

Escollede un lugar axeitado

para colgar o voso documento.

Xa tedes o voso reto completado.

Parabéns!

# Como se avalía o noso reto?

Tede en conta que se vai avaliar como o facedes. Esta rúbrica axudaravos a saber que debedes ter en conta.

## Lectura facilitada

Tede en conta que se vai avaliar

como o facedes.

Esta rúbrica axudaravos a saber

que debedes ter en conta.

Teredes tamén indicacións

de como facelo perfecto na seguinte fase.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)