# Presentacións TOP!

# Produto final

Chegados a este punto, tedes que dar a coñecer o produto realizado co voso equipo. A vosa presentación deberá:

## Seguir estas normas:

- Duración: 7 minutos.
- Idioma da presentación: en galego.
- Gardar para o final un tempo de debate e preguntas do resto de persoas da aula (2 minutos).

## Debemos dar resposta ás seguintes cuestións:

- Quen somos.
- Reto que imos explicar.
- Ensinar a texto escrito que fixemos.
- Comentar algún aspecto teórico sobre o texto escrito que escollemos.
- Comentar se cremos que o noso texto responde ao solicitado.
- Explicar como e con que ferramentas e materiais o fixemos.
- Comentar polo menos dúas dificultades que atopamos e como as solucionamos.
- Indicar polo menos dúas cousas que aprendemos.

Estas son algunhas opcións para realizar a vosa presentación.

## PRESENTACIÓN DIXITAL

A nosa recomendación é que realicedes unha presentación no LibreOffice Impress empregando tamén os documentos realizados en LibreOffice Draw. Pero se preferides facelo dalgunha outra forma, adiante! O único que debedes respectar son os contidos que se vos piden.

## CARTEL EXPLICATIVO OU MURAL

Pódese empregar este formato elaborando un mural coas achegas impresas ou manuais e documentos cos que elaborastes o voso texto instrutivo.

## MIXTO coa dixitalización dalgunha parte do voso documento instrutivo

Pódese empregar un mural que conteña un código QR que recoñeza unha aplicación para poder ver o traballo en dixital, ou ben que leve a un vídeo, audio ou imaxes.

## VÍDEO explicativo de todo o proceso

Aquí necesitaredes primeiro facer un guión por escrito de como o queredes contar. Podedes facer un "storyboard". Logo, xa se podería gravar e montar para proxectar.

É das opcións máis complicadas pero podedes gravar cos vosos portátiles e montar na aplicación Kdenlive que atoparedes en Aplicativos > Son e Vídeo > Kdenlive.

## Lectura facilitada

Tedes que dar a coñecer o produto realizado co voso equipo.

A vosa presentación deberá:

## Seguir estas normas:

- Duración, 5 minutos.
- Idioma da presentación, en galego.
- Gardar para o final un tempo de debate.
- Preguntas do resto de persoas da aula (5 minutos).

## Debemos dar resposta ás seguintes cuestións

- Quen somos.
- Reto que imos explicar.
- Ensinar a texto escrito que fixemos.
- Comentar algún aspecto teórico sobre o texto escrito.
- Comentar se cremos que o noso texto responde ao solicitado.
- Explicar como e con que ferramentas e materiais o fixemos.
- Comentar dúas dificultades que atopamos
- Dicir como solucionamos as dúas dificultades.
- Indicar dúas cousas que aprendemos.

Estas son algunhas opcións para realizar a vosa presentación.

## PRESENTACIÓN DIXITAL

A nosa recomendación é que realicedes unha presentación no LibreOffice Impress.

Empregade tamén os documentos realizados en LibreOffice Draw.

Pero se preferides facelo dalgunha outra forma, adiante!

O único que debedes respectar son os contidos que se vos piden.

## CARTEL EXPLICATIVO OU MURAL

Pódese empregar este formato elaborando un mural.

Usade os materiais impresos ocos que elaborastes o voso texto instrutivo.

## MIXTO coa dixitalización dalgunha parte do voso documento instrutivo

Pódese facer o mural.

Engadir un código QR que leve ao traballo en dixital.

Ou que leve a materiais do proxecto.

Podedes usar vídeo, audio ou imaxes.

## VÍDEO explicativo de todo o proceso

Aquí necesitaredes primeiro facer un guión por escrito.

Pensade como o queredes contar.

Facede un "storyboard".

Logo, xa podedes gravar e montar para proxectar.

É das opcións máis complicadas.

Podedes gravar cos vosos portátiles.

Para montar usade a aplicación Kdenlive que atoparedes

en Aplicativos > Son e Vídeo > Kdenlive.

# Usamos o LibreOffice Impress

Ao longo do REA anterior xa vimos algún que outro vídeo sobre a aplicación LibreOffice Impress. É hora de poñer de novo en práctica todos eses coñecementos para elaborar a presentación do traballo. Tedes o vídeo máis abaixo por se precisades velo de novo.

Como xa se explicou, o obxectivo é explicar ao resto de persoas da aula o que se fixo e dar resposta a todas as cuestións que se indicaron no apartado anterior.

## Lectura facilitada

Xa vistes un vídeo

sobre a aplicación LibreOffice Impress.

É hora de poñer en práctica

todos eses coñecementos.

Elaborade a presentación do traballo.

Tedes o vídeo máis abaixo

por se precisades velo de novo.

O obxectivo é explicar

ao resto de persoas da aula

o que se fixo.

Dade resposta a todas as cuestións

que se indicaron no apartado anterior.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)