# RETO 3 - Describimos a vila

## Glosario

## Calidade

Definición:

  Conxunto de características que nos da a coñecer como é unha persoa, cousa, monumento ou lugar.

Exemplo:

  Este portátil reúne boas calidades para traballar.

## Recanto

Definición:

  Aquel lugar que se atopa oculto dentro doutro máis grande.

Exemplo:

  Naquel recanto do parque atopamos unha fermosa vista.

# Introdución

De seguro que na vosa localidade hai algún monumento histórico ou algún lugar fermoso. Coñecer a historia da vosa localidade, así como todos os recantos ocultos é a mellor receita para poder protexer e salvagardar o patrimonio cultural e natural que vos arrodea.

O voso reto pode axudar a que todas as persoas do centro coñezan a historia da vosa localidade ou lugares ocultos que son marabillosos para que a xente respecte e conserve toda a súa beleza.

De aí que escoller o reto do texto descritivo sexa unha oportunidade estupenda para facer un documento que axude en todos eses aspectos.

## Lectura facilitada

De seguro que na vosa localidade

hai algún monumento histórico

ou algún lugar fermoso.

Coñecer a historia da vosa localidade,

así como todos os recantos ocultos

é a mellor receita para

poder protexer e salvagardar

o patrimonio cultural

e natural que vos arrodea.

O voso reto pode axudar a

que todas as persoas do centro

coñezan a historia da vosa localidade

ou lugares ocultos que son marabillosos

para que a xente respecte

e conserve toda a súa beleza.

De aí que escoller o reto

do texto descritivo sexa

unha oportunidade estupenda

para facer un documento

que axude en todos eses aspectos.

## Audio

audio/mpeg

# As curiosidades da nosa vila

Agora que xa sabedes o que son os textos descritivos e que a vosa vila está chea de monumentos e lugares marabillosos, animádesvos a contarllo ao resto do centro?

Ides crear o texto descritivo máis completo e preciso para que calquera persoa que o lea poida imaxinar estar vendo o monumento ou o lugar que escollésedes. Recordade revisar a estrutura dos textos descritivos que vistes ao longo da unidade.

## Lectura facilitada

Agora que xa sabedes

o que son os textos descritivos

e que a vosa vila está

chea de monumentos e

lugares marabillosos,

animádesvos a

contarllo ao resto do centro?

Ides crear o texto descritivo

máis completo e preciso

para que calquera persoa

que o lea poida imaxinar

estar vendo o monumento

ou o lugar que escollésedes.

Recordade revisar a estrutura

dos textos descritivos que

vistes ao longo da unidade.

## Audio

audio/mpeg

## Precisas axuda?

Ao longo do deseño do reto podes ter algunha dúbida, para iso podes revisar o punto 3.4 para obter máis información dos textos descritivos e dos adxectivos, que vos farán falta para ter un texto descritivo completo. Lembrade anotar algunha características deste tipo de textos porque a precisaredes para a presentación final.

# O texto escrito

No apartado 3.4. vistes que son e que estrutura teñen os textos descritivos. A continuación ides recordar a estrutura deste tipo de texto escrito que vos axudará a construción e elaboración do voso reto. E importante tamén que recordedes os consellos de coherencia e cohesión que xa vistes no apartado 3.1.

## Título

### Consello para ter un título dun texto descritivo:

Debe ser breve, recoméndase condensalo nunha pequena frase.

Por exemplo neste título podes ver varias características: As marabillas da miña localidade.

Algúns consellos.

- 1. Podedes empregar as maiúsculas para todo o título.

- 2. Non soe levar verbos.

- 3. Debe ter o menor número de palabras.

- 4. Pode ter ironía ou un xogo de palabras.

- 5. Pode ser un refrán, proverbio ou dito que resuma a vosa idea.

## Introdución

### O tema a describir.

É o parágrafo que vai a continuación do título e nel e moi importante que deades a coñecer o que estades a describir.

### Recordade que as características deste primeiro parágrafo son:

1º Parágrafo curto

2º Debe resumir dun xeito breve o que ides contar no resto de apartados.

## Desenvolvemento

Aquí ides desenvolver toda a información que fostes recadando. Recordade que ides empregar unha folla de verificación de información que será a vosa guía para poder facer unha perfecta descrición. Nesa folla ides recoller todas as calidades do que estades a describir.

## Conclusión

Na última parte podedes dar unha breve descrición xeral e facer a vosa recomendación de visita.

## Lectura facilitada

No apartado 3.4. vistes

que son e que estrutura teñen

os textos descritivos.

A continuación ides recordar

a estrutura deste tipo de textos escritos

que vos axudarán a construción

e elaboración do voso reto.

E importante tamén que recordedes

os consellos de coherencia e

cohesión que xa vistes no apartado 3.1.

## Título

### Consello para ter un título

### dun texto descritivo:

Debe ser breve,

recoméndase condensalo

nunha pequena frase.

Por exemplo neste título

podes ver varias características:

As marabillas da miña localidade.

Algúns consellos.

- 1. Podedes empregar as

maiúsculas para todo o título.

- 2. Non soe levar verbos.

- 3. Debe ter o menor

número de palabras:

- 4. Pode ter ironía ou

un xogo de palabras:

- 5. Pode ser un refrán, proverbio

ou dito que resuma a vosa idea.

## Introdución

### O tema a describir.

É o parágrafo que vai a

continuación do título e nel

e moi importante que deades

a coñecer o que estades a describir.

### Recordade que as características

### deste primeiro parágrafo son:

1º Parágrafo curto.

2º Debe resumir dun xeito breve

o que ides contar no resto de apartados.

## Desenvolvemento

Aquí ides desenvolver toda

a información que fostes recadando.

Recordade que ides empregar

unha folla de verificación de información

que será a vosa guía para poder

facer unha perfecta descrición.

Nesa folla ides recoller

todas as calidades do que

estades a describir.

## Conclusión

Na última parte podedes dar

unha breve descrición xeral

e facer a vosa recomendación de visita.

# Folla de recollida e contraste da información

Agora ides recoller toda a información necesaria para poder facer unha descrición correcta. Para iso, ides empregar a seguinte folla de rexistro de contido. Nela ides buscar información en páxinas web da vosa localidade, en libros que teñades na biblioteca e preguntado ás persoas da localidade.

## Usamos o equipamento EDIXGAL

No voso equipo Edixgal ides abrir a ferramenta de traballo LibreOffice Writer seguindo os pasos xa vistos.

## Utilizamos a folla de contraste de información

No procesador de textos LibreOffice Writer ides recoller a información que precisedes para facer a mellor descrición posible. Usada a folla de contraste de información facilitada a continuación.

Utilizade esta folla para recoller toda a información que atopedes ou vos comenten para a elaboración do voso texto descritivo. Podedes cubrir tantas follas de contidos como precisedes.

Podes descargar a folla de obter e contrastar información e cubrila. Lembra gardala ao remate. Consulta coa mestra ou co mestre o xeito de cubrila.

## Lectura facilitada

Agora ides recoller toda a

información necesaria para

poder facer unha descrición correcta.

Para iso, ides empregar

a seguinte folla de rexistro de contido.

Nela ides buscar información en

páxinas web da vosa localidade,

en libros que teñades na biblioteca

e preguntado ás persoas da localidade.

## Usamos o equipamento EDIXGAL

No voso equipo Edixgal ides abrir a ferramenta de traballo LibreOffice Writer seguindo os pasos xa vistos. Se tes dúbidas consulta aquí.

## Utilizamos a folla de contraste de información

No procesador de textos Libre Office Writer ides recoller a información que precisedes para facer a mellor descrición posible. Podedes usar a folla de contraste de información facilitada tal e como vistes no vídeo anterior.

Utilizade esta folla para recoller

toda a información que atopedes

ou vos comenten para a elaboración

do voso texto descritivo.

Podedes cubrir tantas follas

de contidos como precisedes.

Podes descargar a folla de obter e contrastar información e cubrila. Lembra gardala ao remate. Consulta coa mestra ou co mestre o xeito de cubrila

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)